Official Journal L 261 , 06/08/2004 P. 0049 - 0062



Ftehim f'għamla ta' Skambju ta' Ittri bejn il-Komunità Ewropea u r-Repubblika tal-Kazakhstan li jistabbilixxi sistema ta' ċċekkjar doppju bla limiti kwantitattivi fir-rigward ta' l-esportazzjoni ta' xi prodotti ta' l-azzar mir-Repubblika tal-Kazakhstan għall-Komunità Ewropea A. Ittra mill-Komunità Ewropea Sinjur, 1. Għandi l-unur nagħmel riferenza għall-Ftehim bejn il-Komunità Ewropea dwar il-Faħam u l-Azzar u l-Gvern tar-Repubblika tal-Kazakhstan dwar kummerċ f'ċerti prodotti ta' l-azzar konkluż fit-22 ta' Lulju 2002. Barra dan, saru konsultazzjonijiet dwar problemi li jirrigwardaw ċerti prodotti ta' l-azzar li jaqgħu lil hinn mill-iskop tal-Ftehim imsemmi hawn fuq. 2. Wara dawn il-konsultazzjonijiet il-Partijiet hawnhekk qed jiftiehmu li jistabbilixxu sistema ta' ċċekkjar doppju, bla limiti kwantitattivi, dwar ċerti prodotti ta' l-azzar biex titjieb it-trasparenza u biex tkun evitata l-possibiltà ta' tagħwiġ fil-kummerċ. Id-dettalji tas-sistema ta' ċċekkjar doppju huma mehmuża ma' din l-ittra. 3. Dan l-Iskambju ta' Ittri hu bla ħsara għall-applikazzjoni tad-dispożizzjonijiet rilevanti tal-ftehimiet bilaterali dwar kummerċ u affarijiet relatati, b'mod partikolari dawk li jirrigwardaw miżuri għal kontra d-dumping u ta' protezzjoni. 4. Kull wieħed mill-Partijiet jista' f'kull ħin jipproponi emendi għall-Anness jew għall-Appendiċijiet tiegħu, li jkunu jinħtieġu l-kunsens reċiproku tal-Partijiet u jidħlu fis-seħħ skond kif dawn ikunu ftiehmu. Jekk jinbdew investigazzjonijiet kontra d-dumping jew dwar protezzjoni jew jiddaħħlu miżuri fil-Komunità Ewropea dwar xi prodott skond is-sistema ta' ċċekkjar doppju, il-Kazakhstan jiddeċiedi jekk għandux jeskludi l-prodott fil-kwistjoni mis-sistema ta' ċċekkjar doppju. Deċiżjoni bħal din ma taffettwax id-dħul f'ċirkolazzjoni libera tal-prodott in kwistjoni fil-Komunità. 5. Biex nikkonkludi, għandi l-unur nipproponi li jekk din l-ittra, l-Anness u l-Appendiċijiet tagħha huma aċċettabbli għall-gvern tiegħek, din l-ittra u l-konferma tagħha jkunu flimkien jikkostitwixxu ftehim bejn il-Komunità Ewropea u l-Kazakhstan, li jidħol fis-seħħ fid-data tar-risposta tiegħek. Nitolbok tilqa', Sinjur, l-assigurazzjoni ta' l-ogħla stima tiegħi, Għan-nom tal-Komunità Ewropea +++++ TIFF +++++ B. Ittra mill-Gvern tar-Repubblika tal-Kazakhstan Sinjur, Għandi l-unur nikkonferma li rċevejt l-ittra tiegħek tal-… li tgħid hekk: "1. Għandi l-unur nagħmel riferenza għall-Ftehim bejn il-Komunità Ewropea għall-Faħam u l-Azzar u l-Gvern tar-Repubblika tal-Kazakhstan dwar kummerċ f'ċerti prodotti ta' l-azzar konkluż fit-22 ta' Lulju 2002. Barra dan, saru konsultazzjonijiet dwar problemi li jirrigwardaw ċerti prodotti ta' l-azzar li jaqgħu lil hinn mill-iskop tal-Ftehim imsemmi hawn fuq. 2. Wara dawn il-konsultazzjonijiet il-Partijiet hawnhekk qed jiftiehmu li jistabbilixxu sistema ta' ċċekkjar doppju, bla limiti kwantitattivi, dwar ċerti prodotti ta' l-azzar biex titjieb it-trasparenza u biex tkun evitata l-possibiltà ta' tagħwiġ fil-kummerċ. Id-dettalji tas-sistema ta' ċċekkjar doppju huma mehmuża ma' din l-ittra. 3. Dan l-Iskambju ta' Ittri hu bla ħsara għall-applikazzjoni tad-dispożizzjonijiet rilevanti tal-ftehimiet bilaterali dwar kummerċ u affarijiet relatati, b'mod partikolari dawk li jirrigwardaw miżuri għal kontra d-dumping u ta' protezzjoni. 4. Kull waħda mill-Partijiet tista' f'kull ħin tipproponi emendi għall-Anness jew għall-Appendiċijiet tiegħu, li jkunu jinħtieġu l-kunsens reċiproku tal-Partijiet u jidħlu fis-seħħ skond kif dawn ikunu ftiehmu. Jekk jinbdew investigazzjonijiet kontra d-dumping jew dwar protezzjoni jew jiddaħħlu miżuri fil-Komunità Ewropea dwar xi prodott skond is-sistema ta' ċċekkjar doppju, il-Kazakhstan jiddeċiedi jekk għandux jeskludi l-prodott fil-kwistjoni mis-sistema ta' ċċekkjar doppju. Deċiżjoni bħal din ma taffettwax id-dħul f'ċirkolazzjoni libera tal-prodott in kwistjoni fil-Komunità. 5. Biex nikkonkludi, għandi l-unur nipproponi li jekk din l-ittra, l-Anness u l-Appendiċijiet tagħha huma aċċettabbli għall-gvern tiegħek, din l-ittra u l-konferma tagħha jkunu flimkien jikkostitwixxu ftehim bejn il-Komunità Ewropea u l-Kazakhstan, li jidħol fis-seħħ fid-data tar-risposta tiegħek." Għandi l-unur nikkonferma li dan t'hawn fuq hu aċċettabbli għall-Gvern tiegħi u li l-ittra tiegħek, din ir-risposta u l-Anness u l-Appendiċijiet flimkien jikkostitwixxu ftehim, skond il-proposta tiegħek. Nitolbok taċċetta, Sinjur, l-assigurazzjoni ta' l-ogħla stima tiegħi, Għall-Gvern tar-Repubblika tal-Kazakhstan +++++ TIFF +++++ -------------------------------------------------- L-ANNESS 1.1. Għall-perijodu li jibda mid-data li dan il-Ftehim jibda japplika bejn il-Partijiet sal-31 ta' Diċembru 2004, sakemm iż-żewġ Partijiet ma jiftiehmux li jitterminaw is-sistema qabel, importazzjonijiet fil-Komunità tal-prodotti elenkati fl-Appendiċi I li joriġinaw mill-Kazakhstan għandhom ikunu bla ħsara għall-preżentazzjoni ta' dokument ta' sorveljanza li jkun konformi mal-mudell li jidher fl-Appendiċi II maħruġ mill-awtoritajiet fil-Komunità. 1.2 Għall-perijodu li jibda mid-data li dan il-Ftehim jibda japplika, sal-31 ta' Diċembru 2004, sakemm il-Partijiet ma jiftiehmux li jitterminaw is-sistema qabel, importazzjonijiet fil-Komunità tal-prodotti elenkati fl-Appendiċi I u li joriġinaw mill-Kazakhstan għandhom, barra minn hekk, ikunu bla ħsara għall-ħruġ ta' dokument ta' esportazzjoni mill-awtoritajiet kompetenti tal-Kazakhstan. L-importatur għandu jippreżenta l-oriġinal tad-dokument ta' esportazzjoni mhux aktar tard mill-31 ta' Marzu tas-sena ta' wara dik li fiha l-merkanzija koperta mid-dokument tkun intbagħtet. 1.3 Il-merkanzija tkun ikkunsidrata li ntbagħtet fid-data li tkun tgħabbiet fuq il-mezz ta' esportazzjoni tat-trasport. 1.4 Id-dokument ta' esportazzjoni għandu jikkonforma mal-mudell li jidher fl-Appendiċi III. Għandu jkun validu għal esportazzjonijiet fit-territorju doganali kollu tal-Komunità. 1.5 Il-Kazakhstan għandu jinforma lill-Kummissjoni tal-Komunitajiet Ewropej bl-ismijiet u l-indirizzi ta' l-awtoritajiet proprji tal-gvern tal-Kazakhstan li jkunu awtorizzati joħorġu u jivverifikaw dokumenti ta' esportazzjoni flimkien ma' kampjuni ta' timbri u firem li jużaw. Il-Kazakhstan għandu wkoll jinnotifika lill-Kummissjoni b'kull tibdil f'dawn id-dettalji. 1.6 Il-klassifikazzjoni tal-prodotti koperti b'dan il-Ftehim hi bbażata fuq in-nomenklatura ta' tariffi u statistika tal-Komunità ('l quddiem imsejħa NM). L-oriġini tal-prodotti koperti b'dan il-Ftehim għandu jiġi determinat skond ir-regoli fis-seħħ fil-Komunità. 1.7 L-awtoritajiet kompetenti tal-Komunità jimpenjaw lilhom infushom li jinformaw lill-Kazakhstan b'kull bidliet fin-NM dwar prodotti koperti b'dan il-Ftehim qabel id-data tal-bidu fis-seħħ fil-Komunità. 1.8 Xi dispożizzjonijiet tekniċi dwar l-implimentazzjoni tas-sistema ta' ċċekkjar doppju jidhru fl-Appendiċi IV. 2.1 Il-Kazakhstan jimpenja ruħu li jgħaddi informazzjoni ta' statistika preċiża lill-Komunità fid-dokumenti ta' esportazzjoni maħruġa mill-awtoritajiet tal-Kazakhstan skond 1.2. Din l-informazzjoni għandha tiġi mgħoddija lill-Komunità sa l-aħħar tax-xahar ta' wara dak li għalih tkun tirrelata l-istatistika. 2.2 Il-Komunità timpenja ruħha li tgħaddi lill-awtoritajiet tal-Kazakhstan informazzjoni ta' statistika preċiża fuq dokumenti ta' sorveljanza maħruġa mill-Istati Membri dwar id-dokumenti ta' esportazzjoni maħruġa mill-awtoritajiet tal-Kazakhstan skond 1.1. Din l-informazzjoni għandha tiġi mgħoddija lill-awtoritajiet tal-Kazakhstan sa l-aħħar tax-xahar wara dak li għalih tkun tirrelata l-istatistika. 3. Jekk ikun meħtieġ, fuq talba ta' xi waħda mill-Partijiet, għandhom isiru konsultazzjonijiet dwar xi problemi li jinqalgħu mit-tħaddim ta' dan il-Ftehim. Dawn il-konsultazzjonijiet għandhom isiru fil-pront. Kwalunkwe konsultazzjonijiet li jsiru skond dan il-paragrafu għandhom jintlaqgħu miż-żewġ Partijiet fi spirtu ta' koperazzjoni u b'xewqa ta' rikonċiljazzjoni dwar id-differenzi ta' bejniethom. 4. Kull avviż li għandu jingħata hawn taħt għandu jingħata: - dwar il-Komunità, lill-Kummissjoni tal-Komunitajiet Ewropej, - dwar il-Kazakhstan, lill-Missjoni tar-Repubblika tal-Kazakhstan għall-Komunitajiet Ewropej. -------------------------------------------------- Appendiċi I Lista ta' prodotti li huma suġġetti għall-iċċekkjar doppju bla limiti kwantitattivi IL-KAZAKHSTAN ex72112330 (Kodiċi TARIC 7211233099) ex72112380 (Kodiċi TARIC 7211238099) ex72112900 (Kodiċi TARIC 7211290091) ex72112900 (Kodiċi TARIC 7211290099) ex72119000 (Kodiċi TARIC 7211900090) ex72112320 (Kodiċi TARIC 7211232090) ex72251910 (Kodiċi TARIC 7225191000) ex72251990 (Kodiċi TARIC 7225199000) ex72261910 (Kodiċi TARIC 7226191000) ex72261980 (Kodiċi TARIC 7226198010) ex72261980 (Kodiċi TARIC 7226198090) ex72261100 (Kodiċi TARIC 7226110090) -------------------------------------------------- Appendiċi II DOKUMENT TA' SORVELJANZA TAL-KOMUNITÀ EWROPEA +++++ TIFF +++++ +++++ TIFF +++++ DOKUMENT TA' SORVELJANZA TAL-KOMUNITÀ EWROPEA +++++ TIFF +++++ +++++ TIFF +++++ -------------------------------------------------- Appendiċi III +++++ TIFF +++++ +++++ TIFF +++++ -------------------------------------------------- Appendiċi IV IL-KAZAKHSTAN Dispożizzjonijiet tekniċi dwar l-implimentazzjoni tas-sistema ta' ċċekkjar doppju 1. Id-dokumenti ta' l-esportazzjoni għandhom ikunu ta' qies 210 x 297 mm. Il-karta li tintuża għandha tkun karta wżata għall-kitba, tal-qies, mingħajr fdalijiet li jħallu l-magni, u ta' piż inqas minn 25 g/m2. Għandhom jinkitbu bl-Ingliż. Jekk isiru bl-idejn, il-kliem għandu jkun bil-linka u bi skritt stampat. Dawn id-dokumenti jista' jkun fihom kopji addizzjonali li jkollhom indikat fuqhom li huma hekk. Jekk id-dokumenti jkun fihom diversi kopji l-kopja ta' fuq biss tkun l-oriġinali. Din il-kopja għandha tkun immarkata biċ-ċar "oriġinal" u l-kopji l-oħra "kopji". L-oriġinal biss għandha tkun aċċettata mill-awtoritajiet kompetenti tal-Komunità bħala valida għall-kontroll ta' l-esportazzjoni lejn il-Komunità skond id-dispożizzjonijiet tas-sistema ta' ċċekkjar doppju. 2. Kull dokument għandu jkollu n-numru tas-serje standardizzat, kemm jekk stampat u kemm le, li bih għandu jkun identifikat. Dan-numru għandu jkun magħmul minn dawn l-elementi: - żewġ ittri li jidentifikaw il-pajjiż li qed jesporta kif ġej: KZ = il-Kazakhstan - żewġ ittri li jidentifikaw l-Istat Membru li mid-dwana tiegħu għandhom isiru l-proċeduri kif ġej: BE = Belġju DK = Danimarka DE = Ġermanja EL = Greċja ES = Spanja FR = Franza IE = Irlanda IT = Italja LU = Lussemburgu NL = Olanda AT = Awstrija PT = Portugall FI = Finlandja SE = Svezja GB = Renju Unit CZ = Repubblika Ċeka [1] EE = Estonja [2] CY = Ċipru [3] LV = Latvja [4] LT = Litwanja [5] HU = Ungerija [6] MT = Malta [7] PL = Polonja [8] SI = Slovenja [9] SK = Repubblika Slovakka [10] - numru b'karattru wieħed li juri s-sena, li jikkorrispondi għall-aħħar ċifra tas-sena rispettiva, p.e. "4" għas-sena 2004, - numru b'żewġ karattri minn 01 sa 99, li jidentifika l-uffiċċju partikolari tal-ħruġ fil-pajjiż li jesporta, - numru b'ħames karattri li jibda minn 00001 sa 99999 li jkun allokat lill-Istat Membru li mid-dwana tiegħu għandhom isiru l-proċeduri. 3. Id-dokumenti ta' l-esportazzjoni ikunu validi għas-sena kalendarja li fiha jkunu ħarġu, kif jidher fil-Kaxxa Nru 3 tad-dokument ta' l-esportazzjoni. 4. Billi l-importatur meħtieġ li jippreżenta d-dokument oriġinali ta' l-esportazzjoni meta jitlob dokument ta' importazzjoni, id-dokumenti ta' esportazzjoni għandhom, sa fejn hu possibbli, jinħarġu għal transazzjonijiet kummerċjali individwali, mhux għal kuntratti globali. 5. Il-Kazakhstan m'għandux għalfejn juri informazzjoni dwar prezzijiet fuq id-dokument ta' l-esportazzjoni, imma dik l-informazzjoni tkun disponibbli fuq talba lill-awtoritajiet tal-Kummissjoni. 6. Id-dokumenti ta' esportazzjoni jistgħu jinħarġu wara li jintbagħtu l-prodotti li għalihom ikunu jirrelataw. F'każi bħal dawn għandu jkollhom l-endorsjar "maħruġ b'mod retrospettiv". 7. Fil'każ ta' serq, telf jew qerda tad-dokument ta' l-esportazzjoni, l-esportatur jista' japplika lill-awtorità governattiva kompetenti li tkun ħarġet id-dokument għal ħruġ ta' duplikata fuq il-bażi tad-dokumenti ta' esportazzjoni li jkollu. Il-kopja ta' kull dokument li jinħareġ bħal dan għandu jkollha l-endorsjar "duplikat". Id-duplikata għandu jkollha d-data tad-dokument ta' esportazzjoni oriġinali. 8. L-awtoritajiet kompetenti tal-Komunità għandhom jiġu nfurmati mill-ewwel bl-irtirar jew tibdil ta' kull dokument ta' esportazzjoni maħruġ, u, meta jkun rilevanti, bir-raġuni għal dik l-azzjoni. [1] Dawn ir-riferenzi ta' dawn l-Istati Membri u l-kodiċijiet assoċjati għandhom ikunu applikabbli mill-adeżjoni tagħhom mal-Komunità Ewropea. [2] Dawn ir-riferenzi ta' dawn l-Istati Membri u l-kodiċijiet assoċjati għandhom ikunu applikabbli mill-adeżjoni tagħhom mal-Komunità Ewropea. [3] Dawn ir-riferenzi ta' dawn l-Istati Membri u l-kodiċijiet assoċjati għandhom ikunu applikabbli mill-adeżjoni tagħhom mal-Komunità Ewropea. [4] Dawn ir-riferenzi ta' dawn l-Istati Membri u l-kodiċijiet assoċjati għandhom ikunu applikabbli mill-adeżjoni tagħhom mal-Komunità Ewropea. [5] Dawn ir-riferenzi ta' dawn l-Istati Membri u l-kodiċijiet assoċjati għandhom ikunu applikabbli mill-adeżjoni tagħhom mal-Komunità Ewropea. [6] Dawn ir-riferenzi ta' dawn l-Istati Membri u l-kodiċijiet assoċjati għandhom ikunu applikabbli mill-adeżjoni tagħhom mal-Komunità Ewropea. [7] Dawn ir-riferenzi ta' dawn l-Istati Membri u l-kodiċijiet assoċjati għandhom ikunu applikabbli mill-adeżjoni tagħhom mal-Komunità Ewropea. [8] Dawn ir-riferenzi ta' dawn l-Istati Membri u l-kodiċijiet assoċjati għandhom ikunu applikabbli mill-adeżjoni tagħhom mal-Komunità Ewropea. [9] Dawn ir-riferenzi ta' dawn l-Istati Membri u l-kodiċijiet assoċjati għandhom ikunu applikabbli mill-adeżjoni tagħhom mal-Komunità Ewropea. [10] Dawn ir-riferenzi ta' dawn l-Istati Membri u l-kodiċijiet assoċjati għandhom ikunu applikabbli mill-adeżjoni tagħhom mal-Komunità Ewropea. --------------------------------------------------